google/wiki40b huggingface dataset:
जालना जिला

विवरण

यह जिला मराठवाडा विभाग में उत्‍तर दिशा में स्थित है। जिला का अक्षवृत्‍तीय और रेखावृत्‍तीय स्‍थान मतलब १९०१ उत्‍तर से २,१०३ उत्‍तर अक्षवृत्‍तीय और ७,५०४ पूर्व से ७,६०४ पूर्व रेखावृत्‍तीय. जालना जिला पहले निझाम राज्‍य का भाग था। बाद में मराठवाडा मुक्‍ति संग्राम के बाद औरंगाबाद जिला में जालना एक तालुका बना।
जालना यह औरंगाबाद के पूर्व का तालुका १ मई १९८१ के दिन ‘जिला’ बनकर स्‍थापित हुआ, और औरंगाबाद जिले के जालना, भोकरदन, जाफ्राबाद, अंबड यह ४ तालुके एवं परभणी जिले का परतूर ऐसे कुल ५ तालुके का जालना जिले समावेश किया गया। जालना जिले के पूर्व में परभणीऔर बुलढाणा जिला स्थित है। औरंगाबाद पश्‍चिम दिशा में, जलगाव उत्‍तर में एवं दक्षिण में बीड जिला है।
जालना जिला का ७,६१२ चौ. कि.मी. क्षेत्रफल है। जो महाराष्ट्र राज्य के कुल क्षेत्रफल की तुलना में २.४७ % है, और जनसंख्या १९,५९,०४६ इतनी है। जालना जिला का मुख्‍यालय जालना शहर है और राज्य एवं देश के राजधानी से ब्रॉडगेज रेल्‍वे लाईन से जूडा हुआ है। राज्‍य के मुख्‍य शहर भी राज्‍य महामार्ग से जूडे हुए हैं। यह जिला हायब्रीड सीडस् के लिए प्रसिद्ध है और स्‍टील रिरोलींग मिल, बिडी उद्योग, खेती संबंधि उद्योग उदा. दाल मील, बि. बीयाने आदी. मोसंबी फल के उत्पादन के लिए भी यह जिला प्रसिद्ध है।
जालना जिले के लोगों ने मराठवाडा मुक्‍ति संग्राम में महत्वपूर्ण भूमिका  निभाई थी।
इस्लाम एवं अन्य धर्म

इस्लाम की अन्य धर्मो के प्रति व्यवहार की आलोचना

विश्व के प्रमुख धर्मों में इस्लाम ही एक धर्म है जो इसे न मानने वालों के लिये विशेष रूप के व्यवहार एवं नियम का प्रावधान किया है। विशेष विवरण के लिये "इस्लाम की आलोचना" देखें।
एम डी मदन

एमडी मदन भारत के सामाजिक कार्यकर्ता, स्वतंत्रता संग्राम सेनानी एवं शिक्षाविद थे। जमशेदपुर उनकी कर्मभूमि रही। भारत में सहकारिता के आधार पर स्थापित एकमात्र महाविद्यालय जमशेदपुर को-ऑपरेटिव कॉलेज है। पचास के दशक में स्व. एमडी मदन ने एक-एक सौ रुपये के शेयर बेचकर इसकी स्थापना की थी।

परिचय

स्व. मदन, जिन्हें ज्यादातर लोग एमडी मदन के नाम से जानते थे, स्वतंत्रता सेनानी थे। वे देशरत्न राजेन्द्र बाबू के साथ हजारीबाग जेल में भी रह चुके थे। उन दिनों जमशेदपुर में एक भी कालेज नहीं था। टाटा कंपनी यहां कालेज खोलने के पक्ष में नहीं थी। उसने अपना टाटा कालेज चाईबासा में खोला।
उन दिनों कालेज खोलने में काफी दिक्कतें थीं। कालेज का अपना भवन हो, योग्य स्टाफ हो, खेल-कूद का मैदान हो, अपना कोर्स हो और विश्वविद्यालय के नाम कालेज एक अच्छी राशि जमा करे। स्वीकृति पाने पर भी कालेजों को कुछ खास अनुदान नहीं मिलता था। इसीलिए कुछ लोग अपने नाम पर कालेज खोलते थे या कोई ट्रस्ट यह काम अपने हाथ में लेता था। मदन साहब पारसी थे। उन्होंने यह बीड़ा उठाया और दिखा दिया कि पुरुषार्थी के लिए कुछ भी असंभव नहीं है। उन्होंने केएमपीएम हाईस्कूल के कुछ कमरे केवल शाम में तीन घंटे के उपयोग के लिए लिया।
मदन साहब बंबई विवि के स्नातक थे। अंग्रेजी काफी अच्छी थी। वे स्वयं भी कुछ क्लास लेते थे। कभी-कभी परिसर में घास पर बैठकर छात्रों को पढ़ाते और देश, समाज आदि के विषय में काफी चर्चाएं करते। नाइट कालेज में सह शिक्षा थी। मदन ने लड़कियों को निर्भीक बनाया और नारी-सशक्तीकरण की नींव रखी। वे पैदल घूमते थे। विचारों पर नियंत्रण नहीं सह सकने के चलते उन्होंने टाटा स्टील के शिक्षा विभाग के डिप्टी डायरेक्टर के पद से त्याग पत्र दे दिया था। उन्हें पैसे के प्रति कोई मोह नहीं था। आखिरकार उनकी तपस्या से को-ऑपरेटिव कालेज का भवन जुबिली पार्क के पास बना। परिसर काफी विस्तृत था। पुस्तकालय और प्रयोगशालाओं के अलग-अलग भवन बने।
पुरानी मान्यता के अनुसार पारसी लोग शव को जलाते नहीं थे। कहीं खुले में छोड़ देते थे। यह पर्यावरण के लिए हानिकारक था। मदन साहब ने इच्छापत्र लिखा कि मेरा शव जलाया जाएगा और कुछ भस्म को-ऑपरेटिव कालेज के प्रांगण में रखकर एक चबूतरा बना दिया जाएगा। मैं नई पीढ़ी के साथ सदा रहूंगा। आज भी उनकी समाधि कालेज परिसर में है। जमशेदपुर के महात्मा गांधी मेडिकल कॉलेज के संस्थापकों में मदन प्रमुख थे।
१०७३ ईसा पूर्व

१०७३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०७३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अम्बर गुरंग

प्रारंभिक जीवन

महासंगीतकार (महान संगीतकार) अंबर गुरुंग दार्जिलिंग , भारत , मैं पैदा हुए थे जहां उनके पिता, उजीर सिंह गुरुंग, जोकि ब्रिटिश भारतीय सेना में एक पूर्व सैनिक थे, गोरखा जिले , नेपाल मैंएक पुलिसकर्मी के रूप में सेवारत। उनके संगीत की प्रारंभिक शिक्षा उनकी मां ने बचपन में उन्हें भी एवं उन्हें गाने के लिए प्रोत्साहित भी किया , उन्होंने स्वयं ही नेपाली भारतीय और पश्चिमी वाद्ययंत्र बजाना सीखा। टर्नबुल स्कूल, दार्जिलिंग, मैं अध्ययन के दौरान उन्हें बाइबिल की पंक्तियां गाने के दौरान संगीत से प्रेम हो गया। 1950 के दशक में उनका नेपाली कवि अगम सिंह गिरि के साथ संगति अत्यंत महत्वपूर्ण रही। उन्होंने भानु भक्त स्कूल जिसकी स्थापना गिरि संगीत विद्यालय के द्वारा की गई थी के प्रधानाध्यापक के पद पर नियुक्त किया गया विद्यालयमैं उन्होंने ‘संगीत की कला अकादमी’, की शुरूआत की। 1960 के दशक, अगम सिंह गिरि द्वारा लिखित में अपने प्रसिद्ध गीत 'नौ दो लाख तारा "(भारत में नेपाली प्रवासी भारतीयों के कष्टों के बारे में एक गीत) की रिकॉर्डिंग की। उनकी अकादमी मैं कई प्रसिद्ध संगीतकार जैसे गोपाल योन्जों , कर्मा योन्जो , अरुणा लामा , शरण प्रधान, पीटर कार्थक , इंद्र गजमेर , जितेंद्र हरदेवा और रंजीत गजमेर। वह यहां 1965 से 1962 के लोक मनोरंजन इकाई, पश्चिम बंगाल सरकार दार्जिलिंग मैं मुख्य संगीतकार के रूप में काम किया। सन 1969 में वह काठमांडू नेपाल में आकर बस गए

मृत्यु

7 जून, 2016 की सुबह, गुरुंग ग्रांडे इंटरनेशनल अस्पताल में उसका उपचार के दौरान 79 साल की उम्र में निधन हो गया। गुरुंग पहले अपने घेघा में एक ट्यूमर के उपचार के लिए आए थे। गुरुंग को आईसीयू में भर्ती कराया गया और जीवन रक्षक प्रणाली पर रखा गया था।
व्यतिरेक अलंकार

काव्य में जहाँ उपमेय को उपमान से श्रेष्ठ बताया जाता है, वहाँ व्यतिरेक अलंकार होता है।

उदाहरण

स्वर्ग कि तुलना उचित ही है यहाँ, 
किन्तु सुर सरिता कहाँ सरयू कहाँ। 
वह मरों को पार उतारती,
यह यहीं से सबको ताँती।।जन्म सिंधु पुनि बंधु विष,दीनन मलिन सकलंक|
सीय मुख समता पाव किमी चंद्र बापूरो रंक ||
om namah shivay
कटाक्ष

उदाहरण

== मूल == किसी व्यक्ति द्वारा कहे गए वक्तव्य का उसके विपरीत प्रतिक्रिया देना।

अन्य भारतीय भाषाओं में निकटतम शब्द

इसे बघेली में अगाध कहना भी कहते हैं।
एंटीकौयगुलांट

एंटीकौयगुलांट (Anticoagulant)

एंटीकौयगुलांट दवाओं का वह वर्ग है जो रक्त जमावट (blood clotting) को रोकने के लिए इस्तेमाल होता है। इस प्रकार के पदार्थ जोंक और खून चूसने वाले कीड़ों में प्राकृतिक रूप से पाया जाते हैं। दवाओं का एक समूह जिसे एंटीकौयगुलांट कहा जाता है, उसे थ्रोम्बोटिक विकारों के लिए दावा और इंजेक्शन के रूप में इस्तेमाल किया जाता है। इसके अत्तिरिक्त मौखिक एंटीकौयगुलांट भी उपलब्ध हैं। कुछ एंटीकौयगुलांट चिकित्सा उपकरणों में भी इस्तेमाल किये जाते हैं जैसे, टेस्ट ट्यूब (test tube), रक्त आधान बैग (blood transfusion bags), और गुर्दे की डायलिसिस (renal dialysis equipment)।
भोरमदेव मंदिर

Bhoramdev mandir is 2000year ago

बनावट

मंदिर के चारो ओर मैकल पर्वत समूह है जिनके मध्य हरी भरी घाटी में यह मंदिर है। मंदिर के सामने एक सुंदर तालाब भी है। इस मंदिर की बनावटखजुराहो तथा कोणार्क के मंदिर के समान है। जिसके कारण लोग इस मंदिर को छत्तीसगढ का खजुराहो भी कहते हैं। यह मंदिर एक एतिहासिक मंदिर है इस मंदिर को 11 वीं शताब्दी में नागवंशी राजा देवराय ने बनवाया था।ऎसा कहा जाता है कि गोड राजाओं के देवता भोरमदेव थे जो कि शिवजी का ही एक नाम है। जिसके कारण इस मंदिर का नाम भोरमदेव पडा।

समय काल

मंदिर के मंडप में रखी हुइ एक दाढी- मूंछ वाले योगी की बैठी हुइ मुर्ति पर एक लेख लिखा है। जिसमे इस मुर्ति के निर्माण का समय कल्चुरी संवत 8.40 दिया है इससे यह पता चलता है कि इस मंदिर का निर्माण छठवे फणी नागवंशी राजा गोपाल देव के शासन काल में हुआ था। कल्चुरी संवत 8.40 का अर्थ 10 वीं शताब्दी के बीच का समय होता है।

कला शैली

मंदिर का मुख पूर्व की ओर है। मंदिर नागर शैली का एक सुन्दर उदाहरण है। मंदिर में तीन ओर से प्रवेश किया जा सकता है। मंदिर एक पाँच फूट ऊंचे चबुतरे पर बनाया गया है। तीनो प्रवेश द्वारो से सीधे मंदिर के मंडप में प्रवेश किया जा सकता है। मंडप की लंबाई60 फुट है और चौडाई 40 फुट है। मंडप के बीच में में 4 खंबे है तथा किनारे की ओर 12 खम्बे है जिन्होने मंदप की छत को संभाल रखा है। सभी खंबे बहुत ही सुंदर एवं कलात्मक है। प्रत्येक खंबे पर कीचन बना हुआ है। जो कि छत का भार संभाले हुए हैं। मंडप में लक्ष्मी, विश्नु एवं गरूड की मुर्ति रखी है तथा भगवान के ध्यान में बैठे हुए एक राजपुरूष की मुर्ति भी रखी हुई है। मंदिर के गर्भगृह में अनेक मुर्तियां रखी है तथा इन सबके बीच में एक काले पत्थर से बना हुआ शिवलिंग स्थापित है। गर्भगृह में एक पंचमुखी नाग की मुर्ति है साथ ही नृत्य करते हुए गणेश जी की मुर्ति तथा ध्यानमग्न अवस्था में राजपुरूष एवं उपासना करते हुए एक स्त्री पुरूष की मुर्ति भी है। मंदिर के ऊपरी भाग का शिखर नहीं है। मंदिर के चारो ओर बाहरी दीवारो पर विश्नु, शिव चामुंडा तथा गणेश आदि की मुर्तियां लगी है। इसके साथ ही लक्ष्मी विश्नु एवं वामन अवतार की मुर्ति भी दीवार पर लगी हुई है। देवी सरस्वती की मुर्ति तथा शिव की अर्धनारिश्वर की मुर्ति भी यहां लगी हइ है।
आम्बोली घाट जलप्रपात

आम्बोली घाट जलप्रपात महाराष्ट्र के सिंधुदुर्ग ज़िले में स्थित एक जलप्रपात है। यह 690 मीटर (2,260 फ़ुट) की ऊँचाई पर स्थित एक रमणीय पहाड़ी क्षेत्र है। समीप ही गोवा राज्य की सीमा है।
कर्ज़ चुकाना है

संक्षेप

शराबी, घमंडी, और कामचोर, आत्माराम, हालांकि एक गरीब परिवार से आते हैं लेकिन भव्यता से रहना चाहते हैं और उनका मानना है कि हर कोई उनकी इच्छाओं और निर्देशों के अधीन है। यह उसे अपने नियोक्ता, सेठ उस्मान के साथ संघर्ष में डाल देता है और नतीजतन वह अपना काम खो देते हैं। वो अपने परिवार, अर्थात् अपनी पत्नी लक्ष्मी और दो बड़े बेटे रवि और विजय का समर्थन करने में असमर्थ हो जाते हैं। वह घर पर रहना शुरू कर देते हैं और अपने बेटों की आय पर निर्भर हो जाते हैं। फिर भाग्य आत्माराम को एक क्रूर झटका देता है, उसे अकेला छोड़ देता है और उजाड़ देता है। वह अपनी गलतियों के लिए प्रायश्चित करने का फैसला करता है, लेकिन क्या वह अपने अच्छे इरादे से दूसरों को मनाने में सक्षम होगा, जो उसके बारे में थके हुए हैं, और डरते हैं कि यह उन्हें फिर से मूर्ख बनाने के लिए एक और चाल हो सकती है।
चोर मचाये शोर (1974 फ़िल्म)

कहानी

विजय (शशि कपूर) एक इंजीनियर है, जिसे रेखा (मुमताज़) नाम की एक लड़की से प्यार हो जाता है। लेकिन विजय के गरीब होने के कारण रेखा के पिता उससे शादी के लिए मना कर एक अमीर राजनेता के बेटे से उसकी शादी तय कर देते हैं। रेखा के पिता और वो नेता मिल कर विजय को एक झूठे मामले में अपराधी बना देते हैं और उसे जेल हो जाती है। जेल में उसकी तीन अन्य कैदियों के साथ दोस्ती हो जाती है। वे सभी मिल कर जेल से भाग जाते हैं। विजय जेल से भागने के बाद रेखा से मिलता है और वो उनके साथ ही शांतिनगर जैसे छोटे से गाँव में चले जाते हैं। वहाँ वे लोग उस गाँव से एक दुष्ट नेता से बचाते हैं, जो पूरे गाँव को अपने कब्जे में ले रखा था। वो दुष्ट नेता गिरफ्तार कर लिया जाता है और साथ ही विजय के साथ उसके तीन दोस्तों को भी पुलिस जेल में डाल देती है। रेखा के पिता को गलती का एहसास होता है और वे विजय के साथ अपनी बेटी की शादी के लिए मान जाते हैं। फ़िल्म में अंत में दिखाया जाता है कि अच्छे कार्य करने का इनाम भी मिलता है, जैसे सजा छोटा हो जाना आदि।
अधिनीतिशास्त्र

अधिनीतिशास्त्र (meta-ethics) नीतिशास्त्र की वह शाखा है जो नीतियों के गुणों, दावों, मनोदृष्टि और निर्णयों को समझने का प्रयास करती है। दर्शनशास्त्री अक्सर नीतिशास्त्र की तीन शाखाओं का अध्ययन करते हैं: अधिनीतिशास्त्र, मानदण्डक नीतिशास्त्र (normative ethics) और अनुप्रयुक्त नीतिशास्त्र (applied ethics)।
जहाँ मानदण्डक नीतिशास्त्र "मुझे क्या करना चाहिये?" जैसे प्रशनों का उत्तर देने की चेष्टा करते हुए कई विकल्पों में से एक चुनने में सहायता करने का प्रयास करता है, वहाँ अधिनीतिशात्र का प्रयास "अच्छाई क्या है?" और "हम अच्छे और बुरे में अंतर कैसे समझ सकते हैं?" जैसे गूढ़ प्रशनों से जूझता है। अधिनीतिशास्त्र पर बल देने वाले नीतिशास्त्री यह मानते हैं कि किसी नैतिक सिद्धांत को अच्छा या बुरा बताने से पहले यह तत्त्वमीमांसिक स्तर पर समझना आवश्यक है कि अच्छाई और बुराई की परिभाषा क्या है। इसके विपरीत अन्यों का मानना है कि विश्व में अच्छे और बुरे निर्णयों को देखकर हम यह समझ सकते हैं कि अच्छा नैतिक सिद्धांत क्या है और बुरा क्या है।
भारतीय विज्ञान शिक्षा एवं अनुसंधान संस्थान

शैक्षिक कार्यक्रम

१. एकीकृत एम.एस. (बी.एस. - एम.एस. दोहरी उपाधि)
२. पीएचडी
३. एकीकृत पीएचडी
४. पीएचडी उपरांत शैक्षिक कार्यक्रम
२०८६ ईसा पूर्व

२०८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शाकद्वीप

विष्णुपुराण के अनुसार पृथ्वी का वर्णन इस प्रकार है।
यह वर्णन श्रीपाराशर जी ने श्री मैत्रेय ऋषि से किया था। उनके अनुसार इसका वर्णन सौ वर्षों में भी नहीं हो सकता है। यह केवल अति संक्षेप वर्णन है।

शाकद्वीप का वर्णन

इस द्वीप के स्वामि भव्य वीरवर थे। इनके सात पुत्रों : जलद, कुमार, सुकुमार, मरीचक, कुसुमोद, मौदाकि और महाद्रुम के नाम संज्ञानुसार ही इसके सात भागों के नाम हैं। मठ्ठे का सागर अपने से दूने विस्तार वाले शाक द्वीप से चारों ओर से घिरा हुआ है। यहां भी सात पर्वत, सात मुख्य नदियां और सात ही वर्ष हैं।

पर्वत

उदयाचल, जलाधार, रैवतक, श्याम, अस्ताचल, आम्बिकेय और अतिसुरम्य गिरिराज केसरी नामक सात पर्वत हैं।

नदियां

सुमुमरी, कुमारी, नलिनी, धेनुका, इक्षु, वेणुका और गभस्ती नामक सात नदियां हैं।

सात वर्ष

जलद, कुमार, सुकुमार, मरीचक, कुसुमोद, मौदाकि और महाद्रुम।
यहां वंग, मागध, मानस और मंगद नामक चार वर्ण हैं।
यहां अति महान शाक वृक्ष है, जिसके वायु के स्पर्श करने से हृदय में परम आह्लाद उत्पन्न होता है। वस्तुतः शाक आज के पालक सम था।
यह द्वीप अपने ही बराबर के दुग्ध (दूध) से भरे समुद्र से चारों ओर से घिरा हुआ है।
यह सागर अपने से दुगुने विस्तार वाले पुष्कर द्वीप से घिरा है।

शाकद्वीपीय ब्राह्मण

भविष्यपुराण आदि पुराणो में एक कथा आती है जो महाभारत काल से संबंधित है। उसमें बताया गया है कि जब भगवान कृष्ण के पुत्र को कुष्ठ रोग का स्राप मिला तब भगवान नें शाकद्वीप से अट्ठारह सूर्यांश दिव्य ब्राह्मणों को सपरिवार जम्बूद्वीप के भरतखण्ड में अपने राज्य द्वारिका ले आए जिन्होंने साम्ब की चिकित्सा की। तत्पश्चात वे ब्राह्मण मगध (बिहार) आ गए। वह प्रकाण्ड संस्कृत के ज्ञानी थे तथा चिकित्सक भी थे। आज उन्हीं अट्ठारह परिवारों के वंशज को शाकद्वीपीय ब्राह्मण कहते हैं।ब्राह्मणों का बड़ा दल इन्हे ब्राह्मण नही स्वीकार करता और हीन दृष्टि से देखता है ।
एयरब्रीदिंग जेट इंजन

एयरब्रीदिंग जेट इंजन, वायुश्वसन जेट इंजन (या डकटिड जेट इंजन), एक जेट इंजन है जिसे एक्सीअल या सेंट्रीफ्यूगल कंप्रेसर में खींची गयी व फैलाई गयी हवा के जेट से आगे बढ़ने की ताकत मिलती है। ये मुख्य रूप से गैस टरबाइन इंजन ही होते हैं। इसका दूसरा रूप नॉन ब्रीदिंग जेट इंजन हैं जैसे रॉकेट इंजन जिसमें दो या दो से अधिक कंपाउंड्स में अंदरुनी प्रतिक्रिया होने से जेट पैदा होता है।
भगवान दादा (हास्य अभिनेता)

भगवान दादा (निधन: 4 फरवरी, 2002) हिन्दी फ़िल्मों के एक हास्य अभिनेता थे।

व्यक्तिगत जीवन

भगवान दादा 1913 में भगवान Abhaji Palav के रूप अमरावती, महाराष्ट्र में में पैदा हुआ था। वह एक कपड़ा मिल मजदूर का बेटा था, लेकिन फ़िल्मों के साथ जुनून सवार था। वह एक मजदूर के रूप में काम किया, लेकिन फ़िल्मों का सपना देखा था। वह मूक फ़िल्मों में बिट भूमिकाओं के साथ उसका तोड़ मिल गया और स्टूडियो के साथ पूरी तरह से शामिल हो गया। उन्होंने फ़िल्म बनाने और कम बजट फ़िल्मों (जिसमें वह सब कुछ कलाकारों के लिए भोजन की व्यवस्था और वेशभूषा की डिजाइन सहित के लिए व्यवस्था) रु. के लिए 65,000 बनाने के लिए इस्तेमाल एक मंच पर सीखा है।
आर के धवन

व्यक्तिगत जीवन

कांग्रेस के दिग्गज नेता आर के धवन ने 2012 में चौहत्तर साल की उम्र में विवाह किया।
अहिबरन

बुलन्दशहर के राजा

बुलन्दशहर का प्राचीन नाम बरन था। इसका इतिहास लगभग 1200 वर्ष पुराना है। इसकी स्थापना अहिबरन नाम के राजा ने की थी। बुलन्दशहर पर उन्होंने बरन टॉवर की नींव रखी थी। राजा अहिबरन ने एक सुरक्षित किले का भी निर्माण कराया था जिसे ऊपर कोट कहा जाता रहा है इस किले के चारों ओर सुरक्षा के लिए नहर का निर्माण भी था, जिसमें इस ऊपर कोट के पास ही बहती हुई काली नदी के जल से इसे भरा जाता था राजा अहिबरन ने इस सुरक्षित परकोटे में अपनी आराध्या कुलदेवी माँ काली के भव्य मंदिर की भी स्थापना की थी।
इक्यावन बाल कविताएँ

कृष्ण शलभ द्वारा रचित प्रसिद्ध बाल साहित्य की पुस्तक।
इसरो पैड एबॉर्ट परीक्षण

उड़ान

5 जुलाई 2018 को परीक्षण के लिए उल्टी गिनती 2:00 बजे (भारतीय समयानुसार) शुरू हुई। 7:00 बजे (भारतीय समयानुसार) क्रू मॉड्यूल के साथ क्रू एस्केप सिस्टम ने सफलतापूर्वक सतीश धवन अंतरिक्ष केंद्र से उड़ान भरी। क्रू मॉड्यूल 2.7 कि॰मी॰ (1.68 मील) की ऊँचाई पर पहुँचा था। बाद में इसे सुरक्षित रूप से पैराशूट की सहायता से लॉन्च केंद्र से 2.9 कि॰मी॰ (1.80 मील) दूर बंगाल की खाड़ी में उतारा गया। बाद में रिकवरी नौकाओं को क्रू मॉड्यूल को पुनर्प्राप्त करने के लिए भेजा गया था। इस परीक्षण मिशन की कुल अवधि 259 सेकंड तक चली। इस परीक्षण लॉन्च प्रक्रिया में लगभग 300 सेंसर द्वारा डाटा प्राप्त किया गया।
प्राचीन भारतीय शिलालेख

भारतीय उपमहाद्वीप से प्राप्त सबसे प्राचीन पुरालेख सिन्धु घाटी की सभ्यता की खुदाई से प्राप्त हुए हैं जो अब तक पढ़े नहीं जा सके हैं। उनका समय तीसरी सहस्राब्दी ईसापूर्व है।
पुष्पदन्त (कवि)

पुष्पदंत अपभ्रंश भाषा के महाकवि थे जिनकी तीन रचनाएँ प्रकाश में आ चुकी हैं- 'महापुराण', 'जसहरचरित' (यशोधरचरित) और 'णायकुमारचरिअ' (नागकुमारचरित)। इन ग्रंथों की उत्थानिकाओं एवं प्रशस्तियों में कवि में अपना बहुत कुछ वैयक्तिक परिचय दिया है। इसके अनुसार पुष्पदंत काश्यपगोत्रीय ब्राह्मण थे। उनके पिता केशवभट्ट और माता मुग्धादेवी पूर्व में शिवभक्त थे, फिर वे जैन धर्मावलंबी हो गए। उन्हें तत्कालीन राष्ट्रकुल नरेश कृष्णराज तृतीय के मंत्री भरत ने आश्रय दिया और उन्हें काव्यरचना की ओर प्रेरित किया। इसके फलस्वरूप कवि ने महापुराण की रचना की और उसे भरत नामांकित किया। यह महापुराण सिद्धार्थ संवत्सर में प्रारंभ किया गया और क्रोधन संवत्सर, आषाढ़ शुक्ला 10, तदनुसार 11 जून 965 ई. को पूर्ण हुआ था। कवि ने अपनी अन्य दो रचनाएँ भरत मंत्री के पुत्र नन्न के नाम से अंकित की हैं, अतएव वे उक्त काल के पश्चात्‌ रची गई होंगी। कवि ने स्वयं अपने लिए स्थान-स्थान पर 'अभिमान मेरु' और 'कव्व पिसल्ल' (काव्य पिशाच) इन दो उपाधियों का उल्लेख किया है, जिनसे उनकी मनोवृत्ति तथा रचनानैपुण्य का पता चलता है।

कृतियाँ

पुष्पदंतकृत तीन अपभ्रंश काव्यों का परिचय इस प्रकार है :

महापुराण

इसमें कुल 102 संधियाँ हैं जिनमें क्रमश: 24 जैन तीर्थकरों, 12 चक्रवर्तियों, 9 वासुदेवों, 9 प्रतिवासुदेवों और 9 बलदेवों - इस प्रकार 63 शलाकापुरुषों अर्थात्‌ महापुरुषों का चरित्र सुंदर काव्य की रीति से वर्णित है। आदि का अधिकांश भाग, जो 'आदिपुराण' भी कहलाता है, आदि तीर्थंकर ऋषभदेव और उनके पुत्र भरत चक्रवर्ती के जीवनचरित्‌ विषयक है। शेष शलाकापुरुषों का चरित्विषयक भाग 'उत्तरपुराण' कहलाता है। महापुराण के आदि कवि ने अपने पूर्ववर्ती [[भरतमुनि|भरत], पिंगल, भामह तथा दंडी का तथा मंचमहाकाव्यों का भी उल्लेख किया है।

जसहरचरित

यह काव्य चार संधियों में पूरा हुआ है और इसमें नामनुसार यशोधर का जीवनचरित और उनके जन्मजन्मांतरों का वर्णन किया गया है, जिनका उद्देश्य हिंसा से होनेवाली हानियों तथा अहिंसा के गुणों का प्रभुत्व दिखलाना है।

णायकुमारचरिउ

इस काव्य में नौ संधियाँ हैं जिनमें कामदेव के अवतार नागकुमार का चरित्रवर्णन किया गया है और इसके द्वारा श्रुतपंचमी के उपवास का सुफल दिखलाया गया है।
इस प्रकार पुष्पदंत की उक्त तीनों रचनाएँ धार्मिक है तथापि वे प्रबंधकाव्य के उत्कृष्ट गुणों से परिपूर्ण हैं। काव्यकल्पना, शब्दयोजना, छंदवैचित्र्य, रसपरिपाक, अलंकारयोजना, वर्णनवैचित्र्य आदि काव्यगुण पुष्पदंत की उक्त अपभ्रंश रचनाओं में अपनी चरम सीमा को पहुँचे हुए दिखाई देते हैं। कथा की रोचकता और भाषा का लालित्य इन रचनाओं में अपना पृथक्‌ वैशिष्ट्य रखता है। हिंदी काव्य में जो प्रबंध काव्य की तथा छंद, रस और अलंकारयोजना आदि की शैलियाँ पाई जाती हैं उनके ऐतिहासिक विकास को समझने के लिए अपभ्रंश की रचनाएँ और विशेषत: पुष्पदंत के उक्त काव्य बड़े महत्वपूर्ण हैं। हिंदी इतिहास 'शिवसिंहसरोज' के कर्ता ने हिंदी के आदिकवि का नाम पुष्प या पुष्प अंकित किया है। आश्चर्य नहीं जो उस उल्लेख का अभिप्राय अपभ्रंश के इन्हीं महाकवि पुष्पदंत से हो, क्योंकि इन्हीं अपभ्रंश की रचनाओं से हिंदी भाषा के बीज अंकुरित होते हुए पाए जाते है।
किलिमानूर महल

किलिमानूर महल राजा रवि वर्मा, प्रख्यात भारतीय चित्रकार के जन्मस्थान के रूप में प्रसिद्ध है।

महल

भवन परिसर छह हेक्टेयर से अधिक भूमि को घेरता है और इसमें केरल की परम्परागत आवासीय निर्माण जैसे नलुकेट्टू, छोटे और मध्यम आकार के भवन, दो तालाब, कुएँ और पवित्र उपवन (कावु) शामिल हैं। ऐसा कहा जाता है कि राजा रवि वर्मा ने अपने चित्रों की आय से इमारतों में से कुछ का निर्माण और अनुरक्षित रखने का कार्य किया। त्रावणकोर शाही घराने से सम्बंधित कुछ परिवार के यहां रह रहे हैं।

इतिहास

किलिमानूर पर शाही घराने का इतिहास 300 वर्षों से भी अधिक पुराना है, यद्यपि सबसे पुराना भवन बहुत पहले का है। तथापि महल का वर्तमान रूप में निर्माण १७५३ में किया गया।
१८९० ईसा पूर्व

१८९० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८९० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
Goodnight Desdemona (Good Morning Juliet)

इस नाटक में साहित्य की एक डरपोक किस्म की प्रोफ़ेसर को अपने शोध कार्य के दौरान लगता है कि शेक्सपीयर के दो नाटक 'Romeo and Juliet' और Othello दुखांत नहीं बल्कि हास्य नाटक थे। और वे दोनों उसने खुद नहीं लिखे थे, बल्कि चुराये थे। उसे लगता है कि इस तरह के किरदारों का अंत मौत नहीं होना चाहिये था। लेकिन वह इतनी डरपोक है कि वह ये सब अपने काईयां प्रोफ़ेसर के सामने बोलने की हिम्मत नहीं रखती। तभी वह कम चेतना की अवस्था में भूत काल में चली जाती है और दोनों नाटकों की नायिकाओं Desdemona और Juliet को मिलती है। फिर शुरु होती है दोनों कहानियों में उथल पुथल। रोमियो और जुलियट दोनों उसी से प्यार करने लगते हैं (क्योंकि वह लड़के और लड़की का भेस बदलती रहती है)। उधर Othello की नायिका डेस्डेमोना उसकी जान के पीछे पड़ जाती है। इस समय के दौरान वह साहस करना सीखती है, प्यार करना सीखती है, अपना बचाव करना सीखती है।
जायकवाड़ी परियोजना

नदी

जायकवाड़ी परियोजना का निर्माण गोदावरी नदी पर किया गया है।

स्थान

महाराष्ट्र राज्य, पैठन, औरंगाबाद
ज़ामोरा बड़ा गिरजाघर

इतिहास

इससे पहिले कास्तील के अलफोंसो 7वें के समें में एल साल्वादोर नाम का गिरजाघर मौजूद था पर वह खंडर बन चुका था।
इस गिरजाघर का निर्माण बिशप इसतेबान की निगरानी में और कास्तील के अलफोंसो 7वें और उसकी बहन सांचा राईमुंदेस की सरपरस्ती के साथ करवाई गई। इसके निर्माण के समय (1151 से 1174) की पुष्टि गिरजाघर के उत्तरी हिस्से में मौजूद शिलालेख से होती है। हालांकि एक खोज के अनुसार यह अनुमान लगाया गया है की इसका निर्माण बिशप बेर्नार्दो की निगरानी में 1139 में शुरू हो गया था।
जम्मू और कश्मीर राज्य एड्स रोकथाम और नियंत्रण सोसाइटी

जम्मू और कश्मीर राज्य एड्स की रोकथाम और नियंत्रण सोसाइटी के जन-संपर्क कार्यक्रम

जम्मू और कश्मीर राज्य एड्स की रोकथाम और नियंत्रण सोसाइटी (JKSACS) के चिकित्सा विभाग से फरवरी 2012 में एचआइवी / एड्स साथ रहने वाले लोगों के लिए एक सम्मेलन का आयोजन किया। सम्मेलन जम्मू और कश्मीर राज्य एड्स की रोकथाम और नियंत्रण सोसाइटी द्वारा उपलब्ध सुविधाओं के परिचय से शुरू हुआ। इंटरएक्टिव सत्र भी आयोजित किया गया था जिसमें पीड़ित तथा जिज्ञासा रखनेवाले व्यक्ति अपने मुद्दे उठा रहे थे, कुछ लोगों ने शिकायतें भी कीं जो सरकारी चिकित्सा केन्द्रों में सुविधाओं के आभास से संदर्भित थीं।

जम्मू और कश्मीर राज्य एड्स की रोकथाम और नियंत्रण सोसाइटी के कर्मचारियों का असंतोष

जम्मू और कश्मीर राज्य एड्स की रोकथाम और नियंत्रण सोसाइटी के अधिकतर कर्मचारी अस्थाई हैं और बहुत कम वेतन पर काम करते हैं। उन्हें राज्य अथवा केंद्र सरकार के कर्मचारियों को प्राप्त सुविधाएँ उपलभ्द नहीं हैं जिसके लिए वह समय-समय पर हड़ताल भी कर चुके हैं।
रदरफर्ड केबल

रदरफर्ड केबल कण त्वरकों में चुम्बकीय क्षेत्र जनित करने के लिए काम में ली जाने वाली एक अतिचालक केबल है। इसका नामकरण रदरफर्ड प्रयोगशाला के नाम से किया गया जहाँ इस केबल का विकास और निर्माण हुआ।
रडार

रडार (Radar) वस्तुओं का पता लगाने वाली एक प्रणाली है जो सूक्ष्मतरंगों का उपयोग करती है। इसकी सहायता से गतिमान वस्तुओं जैसे वायुयान, जलयान, मोटरगाड़ियों आदि की दूरी (परास), ऊंचाई, दिशा, चाल आदि का दूर से ही पता चल जाता है। इसके अलावा मौसम में तेजी से आ रहे परिवर्तनों (weather formations) का भी पता चल जाता है। 'रडार' (RADAR) शब्द मूलतः एक संक्षिप्त रूप है जिसका प्रयोग अमेरिका की नौसेना ने १९४० में 'रेडियो डिटेक्शन ऐण्ड रेंजिंग' (radio detection and ranging) के लिये प्रयोग किया था। बाद में यह संक्षिप्त रूप इतना प्रचलित हो गया कि अंग्रेजी शब्दावली में आ गया और अब इसके लिये बड़े अक्षरों (कैपिटल) का इस्तेमाल नहीं किया जाता।
गोटॉकमोबाइल

गोटॉकमोबाइल मोबाइल फ़ोन पर गूगल चॅट हेतु एक जावा आधारित क्लाइंट है। यह गूगल चॅट के डॅस्कटॉप मैसेंजर गूगल टॉक का थर्ड पार्टी मोबाइल संस्करण है।
गोटॉकमोबाइल को किसी भी जावा समर्थित मोबाइल फोन पर इंस्टाल किया जा सकता है। यह गूगल टॉक के डॅस्कटॉप मैसेंजर की तरह ही आभास देता है। एक समय में एकाधिक व्यक्तियों से चॅट की जा सकती है।
अपने फोन के लिये सही संस्करण डाउनलोड करने हेतु फोन के डिफॉल्ड ब्राउजर में गोटॉकमोबाइल की साइट पर जायें। सही संस्करण स्वतः चुन लिया जायेगा।